न्यूज 18 की रिपोर्ट्स के मुताबिक, राजनाथ सिंह ने कहा, “पीएम मोदी की दृढ इच्छाशक्ति की वजह से भारतीय सेना ने करिश्मा कर दिखाया था। पाकिस्तान की धरती पर आतंकवादियों का सफाया करने में हमारे जवानों ने कामयाबी हासिल की थी। जिसे सर्जिकल स्ट्राइक कहते हैं लेकिन फिर भी पाकिस्तान अपनी नापाक हरकतों से बाज नही आ रहा है। हमारे बीएसफ जवान के साथ बर्बरता हुई थी। जवाब में दो दिनों पहले भी हमारी तरफ से ठीक-ठाक हुआ। मैंने बीएसएफ के अपने जवानों को कहा है कि पड़ोसी हैं, पहली गोली मत चलाना और अगर उधर से एक गोली भी चले तो फिर अपनी गोली मत गिनना।” वहीं दूसरी तरफ बीएसएफ के महानिदेशक केके शर्मा ने शुक्रवार को बताया कि दो दिन पहले एलओसी पर बीएसएफ ने सेना की मदद से भीषण कार्रवाई को अंजाम दिया जिसमें पाकिस्तानी सेना और रेंजर्स के कम से कम 11 जवान को मार गिराया गया। शर्मा ने आगे बताया कि नियंत्रण रेखा (एलओसी) पहली जवाबी कार्रवाई के बाद पाकिस्तानी सेना और पाक रेंजर्स के खिलाफ अगली कार्रवाई की भी तैयारी भी पूरी की जा चुकी है। बीएसएफ के निदेशक की बातों से स्पष्ट है कि सेना पाकिस्तान को एक बार फिर से मुंह तोड़ जवाब दे रही है। वहीँ इस मामले में केंद्रीय गृहमंत्री राजनाथ सिंह ने सर्जिकल स्ट्राइक की वर्षगांठ पर ये भी बताया कि भारतीय जवान के साथ बर्बरता के बाद से पाकिस्तान की सेना में भारतीय सेना द्वारा जवाबी कार्रवाई का डर घर कर गया यही वजह है कि उन्होंने अपनी सीमा के पांच किलोमीटर का क्षेत्र खाली कर दिया था जिस वजह से जवाबी कार्रवाई में देरी की गयी। इसके साथ ही उन्होंने इस मामले में आगे कुछ भी बोलने से मना कर दिया और कहा कि आने वाले दिनों में सभी को खुद सब पता चला जायेगा। शहीद बीएसएफ जवानों के शहादत के बदले एक और सर्जिकल स्ट्राइक की ओर इशारा करते हुए केंद्रीय गृहमंत्री राजनाथ सिंह ने कहा, ‘कुछ हुआ है, मैं बताऊंगा नहीं। ठीक ठाक हुआ है। विश्वास रखना, ठीक ठाक हुआ है कुछ, अभी 2-3 दिन पहले। आने वाले दिनों में आपको जल्द पता चल जायेगा।”